છેલ્લા એક મહિનામાં ડઝનથી વધુ ઉઠમણાંની ઘટનાઓ કાપડ માર્કેટોમાં સામે આવી છે જેના કારણે લેણદારો દોડતા થઈ ગયા છે. ઉઠમણાંઓની ઘટનાથી ચિંતિત બનેલા વેપારીઓના સંગઠન ફોસ્ટા દ્વારા માર્કેટમાં એક બેઠકનું આયોજન પણ કરવામાં આવ્યું હતું. બેઠકમાં જોઇન્ટ કમિશ્નરન હરેકૃષ્ણા પટેલ ઉપસ્થિત રહ્યા હતા , વેપારીઓ તરફથી માર્કેટમાં ભાડેથી દુકાન લઇને 6 મહિને વ્યવહાર કર્યા બાદ અચાનક ઉઠમણું કરી લેતી ટોળકીઓ સામે કાર્યવાહી કરવા માટે માંગ કરવામાં આવી હતી. જોઈન્ટ પોલીસ કમિશનર તરફથી ટેક્સટાઇલ બ્રોકર્સ અને માર્કેટ એસોસિએશનને સર્તક રહીને ટેક્સટાઇલ સેક્ટરમાં બાયોમેટ્રીક રજીસ્ટ્રેશન પધ્ધતિ શરૂ કરી દેવા સૂચન કરવામાં આવ્યું હતું.